उल्लेखनीय है कि अप्रैल माह में अब तक सामान्य से अधिक बारिश हो चुकी है। बारिश की वजह से किसानों की फसलों को काफी नुकसान पहुंचा है। अब फिर से बारिश होने के आसार बन रहे हैं। मौसम विज्ञान के केन्द्र देहरादून के अनुसार राज्य में कई स्थानों पर आने वाले समय में बारिश हो सकती है। खासतौर से 20 अप्रैल को राज्य के कई हिस्सों में मूसलाधार बारिश हो सकती है। इधर तापमान में भी काफी बढ़ोत्तरी दर्ज की गयी है। पंतनगर-हल्द्वानी का तापमान 35 डिग्री सेल्सियस पार कर गया है। आज का अधिकतम तापमान 35.9 डिग्री सेल्सियस दर्ज किये जाने का अनुमान है। जबकि न्यूनतम तापमान 16.2 डिग्री सेल्सियस दर्ज किया गया है।